**Önk/75-10/2021.**

**J e g y z ő k ö n y v**

Készült a Csongrád Városi Önkormányzat Képviselő-testületének **2021. november 25-én** *(csütörtökön),* **13.00 órai**kezdettel megtartott **10.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Bartókné Vincze Zsuzsanna, Dr. Kádár László Levente, Gyovai Zsolt, Laczkó Zsolt, Máté Attila, Murányi László, Nagypál Sándor, Dr. Törőcsik Attila ***összesen 11-en,***

Dr. Barcsi Judit aljegyző, Kruppa István, a gazdálkodási iroda vezetője, Vinczéné Dudás Katalin, a Szociális és Lakásügyi Iroda vezetője,

Kun József r. alezredes Városi rendőrkapitány

Tóth Irén, a Dr. Szarka Ödön Egyesített Egészségügyi és Szociális Intézmény igazgatója, az Egészségügyi és Szociális Bizottság nem képviselő tagja, Tóthné Fodor Zsuzsanna, az Óvodák Igazgatósága igazgatója, Pintér Józsefné, a Gazdasági Ellátó Szervezet vezetője, Dr. Hörömpöliné Víkor Katalin, a Csongrádi Művelődési Központ és Városi Galéria vezetője, Serege Krisztina, a Csongrád TV mb. ügyvezetője,

Majzik Attila, a Délmagyarország c. újság tudósítója

Almási Mariann, az Oktatási, Művelődési, Vallási és Sport Bizottság nem képviselő tagja, Rostáné Hajdú Erzsébet, az Oktatási, Művelődési, Vallási és Sport Bizottság nem képviselő tagja

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 11 tagja jelen van. Dr. Somogyi Árpád képviselő jelezte, hogy nem tud részt venni a mai ülésen.

Bejelenti, hogy dr. Juhász László jegyző távollétében, dr. Barcsi Judit aljegyző látja el a jegyzői feladatokat.

**2.** Bedő Tamás polgármester: A mai ülés napirendjét a kiküldött meghívó szerint, azzal a módosítással bocsátja szavazásra, hogy:

***- sürgősségi indítványt*** tesz a ***Z/4-es számú*** „***Kiegészítő működési támogatás és beruházási pénzeszköz biztosítása a Csongrádi Közmű Kft. részére”*** tárgyú előterjesztés megtárgyalására.

2

A Képviselő-testület egyhangúlag, vagyis 11 igen szavazattal ***elfogadja*** a sürgősségi indítványt.

Bedő Tamás: Szavazásra bocsátja a napirend elfogadását.

A Képviselő-testület egyhangúlag, vagyis 11 igen szavazattal a következő határozatot hozza:

**134/2021. (XI. 25.) önkormányzati**

H a t á r o z a t

Csongrád Városi Önkormányzat Képviselő-testülete a **2021. november 25-ei** ülésének napirendjét a következők szerint állapítja meg:

1. Csongrád Város Kulturális, Közművelődési Koncepciója és Intézkedési Terve 2022-2027.
2. Javaslat a III. sz. fogászati körzet feladatainak ellátását biztosító, feladat - ellátási szerződés megkötésére, Dr. Makra Imre ev. fogszakorvossal.
3. Beszámoló a Csongrádi Polgármesteri Hivatal munkájáról
4. A köztisztviselők illetményalapjáról szóló 31/2018. (XII. 21. )önkormányzati rendelet módosítása
5. Javaslat a köztisztviselőket megillető juttatásokról és támogatásokról szóló 52/2016.(XII. 23.)önkormányzati rendelet módosítására
6. A Hódmezővásárhelyi Tankerületi Központ kérelme vagyonkezelői jog alapítására
7. Javaslat a 2022. évi folyószámlahitel szerződés megkötésére az OTP Bank Nyrt-vel
8. Javaslat a csongrádi Ipari Park utcanevének és faliszámainak rendezésére
9. Csongrád, Hársfa u. 65. 2/9. szám alatti önkormányzati garzonlakás közérdekű lakássá minősítése és bérlőkijelölése
10. Tájékoztatás a lejárt határidejű határozatok végrehajtásáról

**Zárt ülés:**

**Z/1.** Vissza nem térítendő támogatás megállapítása iránti kérelem visszautasítása miatti fellebbezés

**Z/2.** Vételi kérelem a csongrádi 4662/1. hrsz-ú önkormányzati ingatlanra

**Z/3.** Javaslat az „Év Családja Díj” adományozására

Z/4. Kiegészítő működési támogatás és beruházási pénzeszköz biztosítása a Csongrádi Közmű Kft. részére

**3**. Bedő Tamás polgármester: Felhívja a figyelmet rá, hogy a mai napon közmeghallgatást tart a Képviselő-testület, ezért interpellációs időszak nem lesz.

3

4. Bedő Tamás: Laczkó Zsolt képviselő jelezte, hogy napirend előtt, „Félelem és rettegés” címmel hozzá kíván szólni.

Laczkó Zsolt: Rettegésben és félelemben élnek azok az emberek, családok, akiknek kötelezővé teszik a covid elleni oltást és így a megélhetésük veszélyben lesz. Az előző testületi ülésen kérte, hogy ne legyen kötelező a covid elleni oltás. Most ismét megkéri polgármester urat erre. Rémísztő dolgok hangzottak el az elmúlt testületi ülésen. Murányi László képviselő társa, gondatlan veszélyeztetésnek nevezte, ha valaki nem oltott. Nagypál Sándor képviselő társa kizárná a testületből és a bizottságból azokat, akik nem vették fel a kísérleti vakcinát, tenné ezt úgy, hogy 818 Mi Hazánk Mozgalom szavazója volt Csongrádon. Akik rettegnek és félnek tőle, mint oltatlantól, annak ellenére, hogy az oltott is ugyan úgy fertőz, mint az oltatlan, nincs különbség köztük. Egy ellenanyag vizsgálatot készíttetetett, az eredményt a tegnapi napon kapta kézhez. A számadatok alapján 9000 egységtől lefele nem védett az ember, neki 53.000 felett van a védettségi szintje. Ez az eredmény azt jelenti, hogy védekezik a szervezete, pedig már 8 hónapja volt beteg és még most is hatszorosa az ellenanyagszintje a normális ellenanyagszinthez képest. Így ennek tudatában szeretne elülni Nagypál Sándor és Murányi László mellől, mivel fél és retteg, hogy elkapja tőlük a vírust, mivel ők nincsenek tisztában azzal, hogy a három oltás ellenére védettek-e. Megkéri őket, hogy végeztessék el ezt a vizsgálatot. Amennyiben nem fejezik be ezt a megkülönböztetést oltott és oltatlan között, akkor ő indítványozni fogja, hogy csak az legyen képviselő, aki a számítógépes alapismeretekkel rendelkezik.

Bedő Tamás: Kiosztásra került egy diagram a képviselők részére. Ez az Európai Unió kimutatása, a vakcináció és a halálozások közötti összefüggéseket mutatja be. Laczkó Zsolt képviselő úrnak megírt hozzászólásához képest, ez a diagram sokkal tényszerűbb. Nem ismeri Laczkó képviselő úr azt a jogszabályt, amikor arról beszélnek, hogy oltatlanok és oltottak. Nem arról szól a jogszabály, hogy mindenkinek be kell oltatnia magát, hanem különböző kivételeket tesz. Laczkó képviselő úr is kaphat védettségi igazolványt, ha bemutatja ezt az orvosi papaírt a megfelelő hivatalos szervnek. Annak sem kell oltania magát, aki 6 hónapon belül esett át a betegségen, akinek orvosilag ellenjavalt, aki antigénteszttel tudja igazolni a védettségét. Ezek alapján kell a döntést meghozni. Saját maga oltáspárti. Laczó Zsolt képviselő úr az előző ülésen jegyzőkönyvön kívül, meghallgatta eléggé indulatos és személyes hozzászólását. Közmeghallgatás keretében el fogja mondani a legfrissebb információkat az oltásról, a pénteki napon nem tart sajtótájékoztatót, mivel temetésekre megy.

* - -

**1. Csongrád Város Kulturális, Közművelődési Koncepciója és Intézkedési Terve 2022-2027.**

Bedő Tamás: Az ülés előtt kiosztásra került a Csongrádi Közművelődési Kerekasztal véleménye a koncepcióról.

4

Cseri Gábor: A kultúra a társadalom azon ismerete, azon termékei, amelyek általuk lettek előállítva, megalkotva. Fontos célja, hogy azt a társadalmat összetartsa, illetve a fennmaradását biztosítsa. Ezek az alkotások, ismeretek megmutatják, hogy abban a társadalomban milyen értékek vannak, mely értékek mentén kell a társadalomnak élnie és mely értékeket kell vinni tovább. A bizottsági üléseken feltett javaslatokat, észrevételeket beleírták a koncepcióba és már a javított példányt lehet a honlapon is megtalálni. Bizottsági ülésen lehangzott a borpincével kapcsolatos észrevétel. Ezzel sajnos nem tudnak mit tenni. Annak idején az Értéktárba a csongrádi borpincét felvették és abban meg lehet találni

A Közművelődési Kerekasztal egyesületei részére volt egy megbeszélés és utána személyesen is bejöttek kiegészíteni ezt a kulturális koncepciót. Természetesen ezt még lehetne bővíteni. Jogos az az észrevétel is, amikor már több ember neve kerül megemlítésre, akkor miért vannak olyanok, akik kimaradtak ebből kulturális koncepcióból. A koncepcióban szerepel, hogy mit is szeretne a város, milyen további lépéseket kellene tenni, milyen mezsgyén kellene tovább menni, hogy a kultúra, a Csongrád város kulturális élete ennél még jobban fejlődjön, még jobban tudjon olyan értéket mutatni, ami a következő nemzedéknek iránymutatás lenne. Az intézkedési tervben megfogalmazottnak egyetlen egy kritériuma van, azok az emberek, akik az adott intézményeknek, egyesületeknek a vezetője, hogy milyen lélekkel próbálják a kultúrát tovább vinni, a másik része az anyagi oldala. Adott év költségvetései milyen dolgokat engednek meg, milyen pályázati lehetőségeket nyújtanak abban, hogy kulturális intézmények fejlődjenek, azt elég nehéz megmondani. Természetesen az a cél, hogy ezeket a pályázatokat, lehetőségeket mindig figyelje a város, az intézmények, az intézmények vezetői. Ez mindenképpen fontos annak érdekében, hogy a kulturális élet még tovább fejlődjön.

**Bizottsági vélemények:**

Bartókné Vincze Zsuzsanna az oktatási, művelődési, sport és vallási bizottság elnöke elmondja, hogy közel két hónappal ezelőtt volt előttük ez az anyag. Akkor a testület bizonyos hiányosságok miatt, első olvasatként fogadta el a koncepciót. Egyik legnagyobb hiányosság volt, ami azóta pótlásra került, hogy a Közművelődési Kerekasztal elé nem került ez az anyag. Ők október elején összeültek és megköszöni a munkájukat, hogy az anyagot kiegészítették. Főként a helyzetelemzés része bővült ki az anyagnak, bizonyos részei sokkal tágabb bemutatást nyertek, akár alapítványok, egyesületek, művészeti csoportok tevékenységeire, vagy akár az Értéktár Bizottság tevékenységére gondolnak. Bizonyos részeken már túlságosan részletekbe menő az anyag. Az anyagból ezeket a nevesítő részeket kivenné.

Jó dolog, hogy egy swot analízissel bővült a koncepció. Ez egy nagyon divatos szemléltető eszköz mostanában. Ez abból áll, hogy összevetik az erősséget, a gyengeséget, lehetőségeket és a terveknek a veszélyeit. Egy nagyon jó összefoglalás született belőle. Kicsit sajnálatos, hogy ami a gyengeségeknél fel van sorolva, az kb. 10 éve ugyan ezek a pontok. Ami pluszként került az anyagba, az a tényleges feladatokat illetve magát az intézkedési tervet tartalmazó rész, ez már valóban dátumokat, határidőket, felelősöket és konkrét elképzeléseket is tartalmaz.

5

Minden koncepciónak annyi a lényege, amit egy mondatban össze lehet foglalni és ez szerepel az anyagban. A koncepció célja, hogy a jelenlegi helyzet bemutatását követően, a város értékeit felmutató, fejleszthető, fejlesztendő feladatokat tűzzön ki középtávra, számolva a realitásokkal lehetőségekkel az anyagiak függvényében. Tehát minden koncepció végül is az anyagiakon és a realitásokon fog múlni. Kívánja, hogy ebből a lehető legtöbb tudjon teljesülni. A bizottság egyhangúlag elfogadásra javasolja a koncepciót.

Murányi László a városgazdasági, ügyrendi és összeférhetetlenségi bizottság elnöke még Laczkó Zsolt képviselő társa felszólalásához visszatér. Volt ő is tesztelésen, 11.300,- Ft-ot kellett fizetni a Szeged, Klinika körút 7. szám alatt található laboratóriumban. 0,8 volt a határérték és 90 volt az eredménye. Ez azt jelenti, hogy 120-szoros volt az ellenálló képessége. Nem tudja, hogy ez ér e valamint, de a harmadik oltást is felvette.

Megkérdezi, hogy hol vannak a középiskolák vezetői, hol vannak az általános iskolák vezetői. Minden egyes testületi ülés nyilvános, bárki eljöhet. Ehhez a koncepcióhoz a pedagógusok véleményét is megkérdezte volna.

Elmondja, hogy nem szeretné azt, hogy ha valaki személyeskedésnek venné a mondandóját, nem annak szánja. Ha szétnéz az ember az összes járási székhelyen, nevesebb, vonzóbb, majdnem minden a kultúra lévén lett.

A bor városa lett Csongrád. Nincs ezzel kötelezettsége a városnak? Azóta mit csinált ennek érdekében a város.

Körös-torokkal kapcsolatban az anyag jó. Sajnálta, hogy a körös-toroki kilátó nincs megemlítve.

Fürdő. Kérte, hogy a szabadtéri színpad maradjon meg. Jónak tartja a fürdővel kapcsolatos anyagot.

Reméli, hogy nem lesz olyan képviselő, aki ezt elfogadja, a Múzeumi látványraktár a volt laktanya épületében lesz. Oda ki lehet menni, ugyan olyan, mint a Széchenyi iskolában a múzeum. Ha valaki a Körös-torokba nyaral, akkor nem megy el az Ipari Parkba és nem fogja kinyitatni az épületet, hogy megnézze a kiállítást. Ez nem megoldás, ez tragédia.

A Művésztelepre nagyobb összeget kellene szánni a költségvetésbe. Hiszi azt, hogy rövid időn belül megduplázva visszajönne a városhoz ez az összeg.

Kulturális élet. A városba kiemelkedő köztéri alkotások, és akkor sorolja az anyag. Kimaradt belőle a csillár, egy bökényi kereszt, egy Szarka szobor, egy Greskovics dombormű, egy Kása dombormű, egy Habsburg dombormű, egy vaktérkép, egy Szent Vendel, egy Ellés part, egy kilátó, Ujszászi Róbert, Gát László, Dr. Sebestyén István könyvkiadásai, a Tisza parti gát emléktáblái ezt mind az Összefogás Csongrádért Egyesület valósította meg. Ez összeadva 93 millió Ft. Nem egy mecénási díjra tör, de nem érti, hogy miért maradt ki.

Szoborpark. Sokéves felvetés, örül neki, hogy benne van az anyagban. Ki kellene valahol a nagypark közepén alakítani.

Külön köszöni, hogy módosították az irodalmi alkotások gazdáit és bekerült Dudás Lajos, Gát László. Ezek írott értékei a városnak.

Plan-air egy külön fejezetet érdemel.

6

Valahol kellene egy állandó kiállításnak egy központi helyet találni. Javasolja, hogy térjenek vissza a posta épülete melletti épületre. Örül annak, hogy bekerült az anyagba.

Különböző rendezvények előtt mindig elmondta, hogy ha ünnepély van, lehet az október 23. vagy május 1. és a diákok előadást tartanak, akkor a vezetőség üljön le és beszéljék át a műsoridőt. Ne forduljon elő olyan, mint most október 23-án. Ady ismert verse, amit nem sokkal az Őszirózsás forradalom dicsőítésére írt, közben elment, mivel 19 elején jött a dicsőséges tanácsköztársaság. Az azt előkészítő éltető vers hangzott el október 23-án. Ha ezt valaki tudja, akkor biztosan nem engedi ezt a verset elmondani.

Tari László Múzeum és Könyvtár. Ezt a két dolgot szétválasztaná. Mindkét dolog jól működik.

Televízió. Azt erősíti az anyag, hogy a közszolgáltatás prioritást élvező dolog. Ahogy mondta korábban is, mást is tenne bele. Van annyi emlék, akár ha leadnák a 90-től felvett adásokat.

Legbosszantóbb dolog számára a Tourinform iroda. Amikor a Tourinform iroda vezetőjét megszavazták a Homokföveny elnökének, akkor azt mondta, hogy ez hatalmas feladat lesz. Ez teljes ember kíván.

Testvérvárosok. Kezdeményezi, hogy a testvérvárosok prezentálnának egymás telephelyein egy-egy kiállítást egy évben egyszer.

Sajnálja, hogy nincsnek itt a pedagógusok. Évek óta szorgalmazza, hogy legyen az iskoláknál egy szakkör, ami régebben volt 70-es, 80-as években.

Van egy olyan elgondolás, hogy 2027-ig lesz Csongrádon egy önálló mozi. Nem tudja, hogy ez hol lenne, de jó lenne.

Azt gondolja, hogy a koncepcióból hiányzik egy nagy ötlet.

Adventi gyertyagyújtás. Korábban is javasolta, hogy ne a városvezetőség gyújtsa meg a gyertyát, hanem pl. a nagycsaládosok, nyugdíjasok vagy a díszpolgárok.

Bizottsági ülésen nem fogadta el ezt az anyagot. A bizottság 5 igen, 1 nem szavazattal és 0 tartózkodás mellett elfogadta a koncepciót.

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a kulturális koncepciót.

Laczkó Zsolt képviselő társának elmondja, hogy nem tud arról a módosításról, miszerint valaki nem lehet képviselő, mivel nem ért az informatikához. A testületi ülésen nem mondott olyat, hogy minden képviselőt kötelezzenek oltásra. Megértette azt, hogy nem lehet senkit sem kötelezni. Nem akar arról beszámolni, hogy hány vizsgálaton vett részt, ha szükséges, akkor a háziorvosát megkérdezik. Elmondja, hogy amikor az önkormányzati választáson képviselő jelöltnek indult, olyan feltételek nem voltak, mint amelyet Laczkó Zsolt képviselő úr elmondott. Őt, kilenc ciklusban választotta meg a lakosság, nem listán került be. Elég hosszú ideje már itt ül és nem hajlandó innen elülni. Ő írásban kapja meg a testületi anyagot és minden betőjét el szokta olvasni.

Bedő Tamás: Kéri, hogy a napirendi pont tárgyalásánál maradjak a képviselők. A polgármester nem terjeszt elő ilyen szankciót, mivel aki akar él a lehetőséggel. Nincs ilyen kötelezés. Azért az igaz, hogy az információ áramlásnak egyértelműen az elektronikus út a módja, de a testületi ülés anyaga a könyvtártól kezdve számos helyen kinyomtatva, így itt a hivatalban is elérhető.

7

Gyovai Gáspár: Biztos abban, hogy mindenkinek van olyan elképzelése, amivel a koncepciót még ki lehetne egészíteni.

Értéktár bizottság munkájával kapcsolatosan elmondja, hogy azt vallja, hogy egy város vagy egy ország minél távolabbi múltra tekint vissza, annál messzebbre mutat a jövője is. Most az anyag tartalmazza, a három templom értéktárba való szerepeltetését. Az 1000 éves Magyarország történelme mindenképpen nem csak építészeti, hanem szellemi múltra is utal, azért javasolja, hogy minden egyes templom kerüljön bele az értéktárba.

Dr. Kádár László: Az elhangzott észrevételeket és az elhangzott kritikákat nem vitatva, viszont megjegyzi, hogy a kulturális életben lát előrelépést is. A városi rendezvények palettája, amin részt tudnak venni, az egyre színesebbé vált. Új rendezvények vannak, amely sokkal szélesebb kört tud megszólítani, mint esetleg korábban. Olyan új rendezvények vannak, amelyek városrészeket érint pl. a bökényi művészeti napok. Voltak olyan rendezvények is az elmúlt években, amelyek érezhetően szintet léptek pl. a borfesztivál. Természetesen a múltat ápolni kell, hiszen a múlt nélkül nincsen jelen és nincsen jövő. A kulturális életénél is figyelembe kell venni, hogy a rendezvényeken, a kultúrában az mellett, hogy a múltat tiszteletbe tartják a jelent és a jövőt keresik. Ezt nem szabad elfelejteni, erre is figyelemmel kell lenni.

Örül annak, hogy a koncepció is észreveszi azt, hogy a városmarketing és a reklám szerepe a jövőben kiemelten fontosnak kell legyen. Fel kell építeni egy olyan „brand-et,” amivel tudják népszerűsíteni a rendezvényeket. Egy olyan „brand-det” kell felépíteni, ami modern, amire felkapják az emberek a fejüket. Ez egy külön szakterület, ehhez külön szakemberre van szükség. Ebben is volt próbálkozás a nyáron. Bízik benne, hogy ez a modern „brand” ki fog alakulni. Fontos, hogy ezt a „brandet” fent is tudják tartani.

Murányi László: Megköszöni alpolgármester úr észrevételét az Értéktár Bizottsággal kapcsolatban.

Bedő Tamás: A látványraktárnak elég kifejező a neve. Itt a raktáron van a hangsúly, amely olyan elrendezést kap, hogy csoportos előzetes bejelentkezés után meg lehet nézni, de a néprajzi kiállítás a múzeumban található meg. A héten volt egy megbeszélés a múzeum igazgatójával és egy nagyon látványos új kiállítás terveit látott, amely közel 97 millió Ft értékű beruházás lenne és a mai kornak megfelelő. Reméli, hogy minél több forrást tud erre szerezni a múzeum. Ha és amennyiben forráshiány lesz, akkor szerepeltetni fogják a TOP Plusz pályázatban a Humán infrastruktúra fejlesztése részében. Ez nagyon látványos lesz.

Az volt a lényege a látványraktárnak, hogy olyan közösségi teret hozzanak létre, ahol az évtizedek óta hánykódó néprajzi gyűjtemény végre megnyugtató helyet kapjon, kutatólaborral együtt. Ez maximálisan kiváló helyre került.

Alkotóház, több pénz. A költségvetés jövőre lesz. Elmondja, hogy nem utasítottak el egyetlen egy rendezvénnyel kapcsolatos forrásigényt sem, akár ha és amennyiben azt látták, hogy ehhez megtett minden igyekezetet pályázati oldalról.

8

Most is volt egy rendezvény, Bartókné Vincze Zsuzsanna oktatási bizottság elnöke nyitotta meg, és Cseri Gábor alpolgármester úr köszöntötte a határon túlról érkező bronz szimpóziumi résztvevőket. Sztanó Zsuzsanna intézményvezető rövid időre átadja a stafétát, de az mindent elmond, hogy az Alkotóház régebben 1 és fél létszámmal, most közel 4 létszámnál jár. Ha a bérköltséget nézik, akkor ez mindenképpen többet jelent. Az elmúlt időszakban jelentős korszerűsítés történt az intézményben.

Cseri Gábor: Megköszöni az észrevételeket. Sok olyan dolog hangzott most el, ami nem az anyag része. Megköszöni az intézményvezetők munkáját a beküldött anyagokkal kapcsolatosan. Megköszöni azon egyesületek véleményezését, akik részt vettek a kulturális koncepció kiegészítésében, elfogadásában, Szepesi Dóra munkáját is megköszöni.

Elindult egy folyamat, van egy nagyon jó gyökerekkel rendelkező kultúrája a városnak, erre lehet is alapozni és minden bizonnyal minél többet meg kell tenni annak érdekében, hogy ez megmaradjon.

Bedő Tamás: Szavazásra bocsátja a beterjesztett határozati javaslatot.

A Képviselő-testület 10 igen, 0 nem szavazat és 1 tartózkodás mellett a következő határozatot hozza:

**135/2021. (XI.25.) önkormányzati**

Ref/76-2/2021.

H a t á r o z a t

Csongrád Városi Önkormányzat Képviselő-testülete a **„Csongrád Város Kulturális, Közművelődési Koncepciója és Intézkedési Terve 2022-2027.”** című előterjesztést megtárgyalta, és az alábbi döntést hozza:

**A Képviselő-testület elfogadja** Csongrád Város Kulturális, Közművelődési Koncepcióját és Intézkedési Tervét 2022-2027. évi intervallumra vonatkozóan az előterjesztés mellékletében szereplő tartalommal; valamint köszönetét fejezi ki azoknak az intézményvezetőknek, egyesületi elnököknek, közművelődési kerekasztal tagoknak és minden közreműködőnek, akik munkájukkal segítették a koncepció létrejöttét.

Határidő: szöveg szerint

Felelős: Bedő Tamás, polgármester

Erről jegyzőkönyvi kivonaton kapnak:

1. A Képviselő-testület tagjai
2. Kulturális referens és általa:
3. Az érintettek

9

* - -

**2. Javaslat a III. sz. fogászati körzet feladatainak ellátását biztosító, feladat-ellátási szerződés megkötésére, Dr. Makra Imre ev. fogszakorvossal.**

**Bizottsági vélemények:**

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a beterjesztett határozati javaslatot.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

**136/2021. (XI.25.) önkormányzati**

Ref/93-3/2021.

H a t á r o z a t

Csongrád Városi Önkormányzat Képviselő-testülete megtárgyalta a „Javaslat a III. sz. fogászati körzet feladatainak ellátását biztosító, feladat - ellátási szerződés megkötésére, Dr. Makra Imre ev. fogszakorvossal” tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete a III. sz. fogászati praxisban megvalósuló feladatellátáshoz az előterjesztés melléklete szerinti tartalommal elfogadja a körzet ellátását biztosító feladat - ellátási szerződést. Annak hatályba léptető feltétele, hogy a működéshez szükséges teljes körű dokumentációval – működési engedély - finanszírozási szerződéssel - az új felelős működtető rendelkezzen.
2. A Képviselő-testület felhatalmazza a polgármestert az előterjesztés mellékletét képező feladat-ellátási szerződés megkötésére és a működtetéshez szükséges dokumentumok aláírására.

Felelős: Bedő Tamás polgármester

Határidő: azonnal

10

1. A Képviselő–testület felhívja Dr Makra Imre fogszakorvost, hogy a praxisjog átvétellel kapcsolatos hivatalos bejelentést az Országos Kórházi Főigazgatóság Alapellátásfejlesztési Igazgatóságon jelentse be.

Felelős: Dr. Makra Imre

Határidő: a feladat-ellátási szerződés aláírást követően, azonnal

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

* - -

**3. Beszámoló a Csongrádi Polgármesteri Hivatal tevékenységéről**

**Bizottsági vélemények:**

Bartókné Vincze Zsuzsanna az oktatási, művelődési, sport és vallási bizottság elnöke elmondja, hogy megköszöni a Polgármesteri Hivatal munkáját, a bizottság egyhangúlag elfogadásra javasolja a beszámolót.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beszámolót.

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a beszámolót.

Az anyagban elég sok pályázat fel van sorolva, már többször kérdezte, hogy Fő utcai óvoda mikor kerül átadásra. Azt mondta hónapokkal ezelőtt polgármester úr, hogy még nincs átadva. Meglepődött, mikor az anyagban szerepelt az elszámolás.

Indítványozza, hogy a Fő utcai óvodánál a munkálatok elvégzését vizsgálja felül a pénzügyi bizottság, mivel több, mint 9 millió Ft volt az önkormányzat önrésze a pályázatban.

Bedő Tamás: Személyes véleménye, hogy egy olyan pályázat, ahol Nagyistók úr volt az ellenőr, tehát, ha ő átadásra javasolja az épületet, akkor át is kell adni. A pályáztatás és a beruházás folyamata az irodában teljes mértékben megtekinthető. Az elszámolás a BM felé megtörtént. A Képviselő-testület előtt legalább háromszor tárgyalta ezt az anyagot. Ezért külön nem fogja kiadni vizsgálatra a bizottságnak. Ha a bizottság úgy gondolja, hogy felveszi napirendjei közé, akkor a dokumentációkat biztosítani fogja a hivatal. Egyet szeretne kérni, hogy ezt ne a jövő hétre tegyék, mivel az iroda a jövő heti városrehabos ellenőrzésre készül.

Az átadás alatt azt értik, hogy hivatalos, ünnepélyes szalagátvágás nem történt. A műszaki átadás-átvétel sikeresen megtörtént.

11

Nagypál Sándor: Polgármester úr tudja, hogy mire utalt. A bejáráson is elmondta, hogy ha polgármester úr nem indítványozza ennek a pályázatnak az áttekintését, akkor ő írásban fogja kérni.

Bedő Tamás: Semmi akadálya, a bizottság napirendjére tűzheti. A teljes dokumentáció a bizottság részére biztosítani fogják.

Indítványozza, hogy a határozati javaslat kerüljön kiegészítésre azzal, hogy a Képviselő-testület fejezze ki köszönetét a Hivatal dolgozóinak 2018-2020-ban végzett munkájáért. Elég tartalmas anyag és több pénzügyi és szakmai ellenőrzést is sikeresen letudtak az utóbbi időben, ez azt jelenti, hogy jól látják el a feladataikat.

Szavazásra bocsátja a módosított határozati javaslatot.

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**137/2021. (XI.25.) önkormányzati**

Önk/147-1/2021

H a t á r o z a t

Csongrád Városi Önkormányzat Képviselő-testülete megtárgyalta a „Beszámoló a Csongrádi Polgármesteri Hivatal tevékenységéről” tárgyú előterjesztést és az alábbi döntést hozza:

A Képviselő-testület a Csongrádi Polgármesteri Hivatal 2018-2020 évek munkájáról szóló beszámolóját elfogadja.

A Képviselő-testület köszönetét fejezi ki a Polgármesteri Hivatal dolgozóinak a felelősségteljes munkájukért.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kapnak:

1. a képviselő-testület tagjai

2. Dr. Juhász László jegyző

* - -

**4. A köztisztviselők illetményalapjáról szóló 31/2018 (XII.21.) önkormányzati rendelet módosítása**

Bedő Tamás: Az önkormányzat határozza meg a köztisztviselők illetményalapját tekintve, hogy megállapodás született a garantált bérminimum és minimálbér jelentős emeléséről 200 illetve 260 ezer Ft értékben.

12

Szükségesnek látják, hogy a meglévő bérkülönbségek szinten tartása végett az illetményalapot emeljék meg 10,5 %-al, így 61.000,- Ft-ra módosulna. Még így is vannak olyan kollegák, akik a garantált bérminimum összegét, a köztisztviselői tábla szerint nem érik el.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy sok ember még mindig azt hiszi, hogy milyen jó dolguk van azoknak, akik az önkormányzatnál dolgoznak. Megköszöni azt a kiegészítést, amelyet Polgármester úr elmondott. Igaz, hogy nagyon sokan nem érik el azt az összeget és ez nem hasonlítható össze a közszféra különböző szolgáltatóinak fizetésével. A bizottság egyhangúlag elfogadásra javasolja a rendelet módosítást.

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a rendeletet.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 11 igen szavazat mellett – minősített többséggel – a következő rendeletét alkotja meg:

**24/2021. (XI.26.) önkormányzati**

Önk/12-5/2021.

R e n d e l e t

Csongrád Városi Önkormányzat Képviselő-testülete megalkotja a 24/2021. (XI. 26.) önkormányzati rendeletét ***„A köztisztviselők illetményalapjáról”*** szóló 31/2018. (XII.21.) önkormányzati rendelet módosításáról.

Erről jegyzőkönyvi kivonaton értesítést kap:

1. A Képviselő-testület tagjai
2. Dr. Juhász László jegyző
3. Gazdálkodási Iroda és általa:

* - -

13

**5. Javaslat a köztisztviselőket megillető juttatásokról és támogatásokról szóló önkormányzati rendelet módosítására**

Bedő Tamás: Az eddigi bruttó 150 ezer Ft fizetési előleg, amelyet hat hónap alatt kell visszatörleszteni, az 200 ezer Ft bruttóra emelkedik. Ennek is az az indoka, hogy amikor még a 150 ezer Ft volt megállapítva, akkor még alacsonyabb volt jövedelem.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a rendelet módosítást.

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a rendeletet.

*Kérdés, vélemény nem hangzott el.*

Bedő Tamás: Jövő héten tájékoztatást kapnak az intézményvezetők, hogy az önkormányzati rendelet alapján a saját intézményüknél is dolgozzák ki a fizetési előleg feltételeit. Ez eddig nem volt, ezzel is segítené az önkormányzati intézményeknél dolgozók lehetőségeit. Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 11 igen szavazat mellett – minősített többséggel – a következő rendeletét alkotja meg:

**25/2021. (XI.26.) önkormányzati**

Önk/148-1

R e n d e l e t

Csongrád Városi Önkormányzat Képviselő-testülete megalkotja a 25/2021. (XI. 26.) önkormányzati rendeletét ***„A köztisztviselőket megillető juttattatásokról és támogatásokról”*** szóló 52/2016. (XII.23.) önkormányzati rendelet módosításáról.

Erről jegyzőkönyvi kivonaton értesítést kap:

1. A Képviselő-testület tagjai
2. Dr. Juhász László jegyző
3. Gazdálkodási Iroda és általa:

* - -

14

**6. A Hódmezővásárhelyi Tankerületi Központ kérelme vagyonkezelői jog alapítására**

Bedő Tamás: Az intézmények, amelyekben jelenleg az általános iskolai oktatás valamint a Gimnázium és Kozmutza Flóra tagintézménye működik, ezek önkormányzati tulajdonban vannak, de a feladatellátást a tankerület végzi és erre vagyonkezelői jogot alapítanak. Ez más intézményeknél is így van. Az anyag annyiban egészül ki, hogy a vagyonkezelési szerződés „II. szerződés tárgya” 1. pontját a következő franciabekezdéssel kéri kiegészíteni:

„Csongrád, belterület 480 hrsz alatt nyilvántartott, 2335 m2 területű, kivett általános iskola megnevezésű, közigazgatásilag 6640 Csongrád, Kereszt tér 1. szám alatt található ingatlan iskola által elfoglalt 1582/2335-öt tulajdoni hányada.

**Bizottsági vélemények:**

Bartókné Vincze Zsuzsanna az oktatási, művelődési, sport és vallási bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

Murányi László a városgazdasági, ügyrendi és összeférhetetlenségi bizottság elnöke elmondja, hogy a vagyon az önkormányzat tulajdona, csak kezelésre adják át. A vagyon figyelemmel kísérése az önkormányzat feladata. Örülne annak, hogy valaki személyes felelőse lenne, aki ezt folyamatosan figyelemmel kísérné.

Bedő Tamás: A tankerület vezetésével illetve műszakis kollegáival jó az együttműködés. Jelenleg is több, mint 130 millió Ft értékben folynak beruházási munkálatok az ingatlanokon. Ebből az egyik a gimnázium födémcseréje illetve a vizesblokk felújítása, a Gr. Széchenyi általános iskola fűtésrendszere és az Ének Zene általános iskolának a villamos hálózatrendszere. Eddig is partner volt a tankerület bízik abban, hogy a később is így lesz.

Murányi László: A bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

15

**138/2021. (XI.25.) önkormányzati**

Fjl/5418-3/2021

H a t á r o z a t

Csongrád Városi Önkormányzat képviselő testülete megtárgyalta *„A Hódmezővásárhelyi Tankerületi Központ kérelme vagyonkezelői jog alapítására*” tárgyú előterjesztést, és az alábbi döntést hozza:

A Képviselő testület az előterjesztés mellékletét képező vagyonkezelési szerződést elfogadja, felhatalmazza a polgármestert a szerződés aláírására.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester

3. Fejlesztési és Üzemeltetési Iroda és általa

4. Hódmezővásárhelyi Tankerületi Központ

* - -

**7. Javaslat a 2022. évi folyószámlahitel szerződés megkötésére az OTP Bank Nyrt-vel**

Bedő Tamás: Az anyag teljes mértékben tartalmazza, hogy milyen arányban és mikor hívták le az eddig meglévő állományt. Jelenleg nincs folyószámla hiteligénybevétel lehívás az önkormányzat részéről. Ha lenne, akkor is december 31-ig vissza kellene fizetni. Némiképpen változtak a finanszírozási feltételek, ami azt jelenti, hogy december végén nem kap az önkormányzat feltöltést, ezt szeptemberben kifuttatták. A mai pénzügyi állomány 200 millió Ft felett van, pozitív tartományban. A decemberi, januári fizetéseknek és az addig felmerülő kifizetéseknek várhatóan meglesz a fedezete. Meg kell emelni a hitelkeretet. Ennek új oka van. A holnapi napon érvényes a szerződés a kivitelező Homlok Zrt-vel a medence építésére. Megkezdődhet a medence építése, de a TAO források úgy működnek, hogy azt előbb ki kell fizetni és utána lehet lehívni az összeget és 20 %-os értékek vannak megállapítva. Kb. 120-130 millió Ft-os pénztömeggel rendelkezni kell az egyesületnek, ez pénzeszköz átadással fog megtörténni. Végre ez is egyenesbe jött. Folytatják a tárgyalásokat a további TAO források megszerzésére, hogy az önkormányzatnak minél kevesebb önerővel járjon.

Technikai akadálya ennek nincsen, az önkormányzat ezt az összeget megkapja. Az így kialakított folyószámlahitel gyakorlatilag két havi bér és kb. 2 db 20 %-os számlát is futhat. Nagyon remélni, hogy nem kell majd ezeket a számlákat kihasználni.

**Bizottsági vélemények:**

16

Murányi László a városgazdasági, ügyrendi és összeférhetetlenségi bizottság elnöke elmondja, hogy 2020-ban 150 millió Ft volt a városi hitelkeret. Akkor is és most is azért kell ezt felvenni, mivel március és szeptember között nincs igazán adóbevétele a városnak és a likviditási helyzetet, a bérek fizetését hitelkeretből tudták finanszírozni. Ez 50 millió Ft-al nagyobb lett a 2021-es évben és azt is tudni kell, hogy december 31-ig mindig ki kell fizetni. A bizottság egyhangúlag támogatja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**139/2021.(XI. 25.)önkormányzati**

FJL-895-1/2021.

**H a t á r o z a t**

Csongrád Városi Önkormányzat Képviselő-testülete megtárgyalta a „*Javaslat a 2022. évi folyószámlahitel szerződés megkötésére az OTP Bank Nyrt-vel”* tárgyú előterjesztést és a következő döntést hozza:

A Képviselő-testület az OTP Bank Nyrt-től 2022. január 01. napjától maximum 450.000.000,- Ft folyószámla-hitelkeret igényléséről dönt, 2022. december 21-i véglejárattal.

* A Képviselő-testület vállalja, hogy a hitelt és járulékait a 2022. évi költségvetésébe betervezi és vállalja a hitel visszafizetését.
* Csongrád Városi Önkormányzat Képviselő-testülete a hitel és járulékai fedezetéül az OTP Bank Nyrt.-nek a hitel biztosítékául felajánlja a helyi adókból származó bevételeit, mely bevételek összegét az OTP Bank Nyrt a hitel igénybevételéből eredő tartozás törlesztésére fordíthatja.
* Csongrád Városi Önkormányzat polgármestere ere a a hitel és járulékai biztosítékául felajánlja a Csongrád belterület 227/2/A/72, 629/A/2, 629/A/3, 629/A/4 és 219. hrsz-ú törzsvagyon részét nem képező, forgalomképes és a 1996. évi XXV. törvény alapján adósságrendezésbe vonható ingatlanokat. A 629/A/2, 629/A/3, 629/A/4, 219 és a a 227/2/A/72/ hrsz-ú ingatlanokra összesen 260 millió Ft összegű keretbiztosítéki jelzálogszerződés kötődött 2020.10.12-én és 2019. 07.25-én (szerződésszám: 1-2-20-3201-0643-8/1 és 1-2-19-3201-0496-8/1). A Képviselő-testület vállalja, hogy a hitel futamideje alatt az ingatlanokat nem minősíti korlátozottan forgalomképessé vagy forgalomképtelenné.

17

* A Képviselő-testület felhatalmazza az OTP Bank Nyrt-t és hozzájárul ahhoz, hogy amennyiben a hitel futamideje alatt az Önkormányzat Fizetési Számláján a szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az Önkormányzat a helyi adók fogadására szolgáló számláiról a szükséges összeget a Bank a Fizetési Számlára haladéktalanul átvezesse.
* A Képviselő-testület az OTP Bank Nyrt. részére a más pénzügyi intézménynél vagy a Magyar Államkincstárnál vezetett, vagy a későbbiekben megnyitásra kerülő valamennyi fizetési számlájára (beleértve a Fizetési Számlát és az egyéb számlákat) ahol ezt jogszabály nem zárja ki, felhatalmazáson alapuló beszedési megbízást biztosít a banki követelések teljesítése érdekében.
* A Képviselő-testület felhatalmazza a Polgármestert a vonatkozó szerződések és a felhatalmazó levelek aláírására.

Határidő: szerződéskötésre 2021. december 31.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.

* - -

**8. Javaslat a csongrádi Ipari Park utcanevének és faliszámainak rendezésére**

Bedő Tamás: Vállalkozói fórumot tartottak nemrégen az Ipari Parkban és már többször felmerült az utcanevek és faliszámok rendezése. Jelenleg most minden vállalkozás egy címen van.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a Sohlya körút hivatalos átvezetésének okirataiba szeretne betekinteni. Kb. 6-7 évvel ezelőtt született egy ilyen döntés. Azt szeretné megnéz, hogy hogyan lett végrehajtva a hivatal részéről.

A bizottság egyhangúlag elfogadásra javasolja a beterjesztett határozati javaslatot.

Bedő Tamás: A Sohlya körút az továbbra is létezik, csak még a telekhatár összevonások, rendezések miatt egységes szerkezetbe nem sikerült benyújtani.

*Kérdés, vélemény nem hangzott el.*

18

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

**140/2021. (XI.25.) önkormányzati**

Fjl/813-4/2021.

H a t á r o z a t

A Képviselő-testület megtárgyalta a „Javaslat a csongrádi Ipari park utcanevének és faliszámainak rendezésére” című előterjesztést és az alábbi döntést hozta:

1. A Képviselő-testület a **Csongrád, belterület 2122/63; 2122/55 és a 6471/1 hrsz.-ú** eddig névtelen utcák, kivett közterületet megnevezésű**­ *Ipari park utca* –** ként nevezi el 2022. január 1. napjával.

Határidő: Szöveg szerint

Felelős: Bedő Tamás polgármester

1. A Képviselő-testület felhívja a Jegyzőt, hogy jelen határozat hatályba lépését követően a KCR rendszerben az új utcanevet vezettesse át.

Határidő: szöveg szerint

Felelős: Dr. Juhász László jegyző

1. A Képviselő-testület felhívja a Polgármestert, hogy a döntés hatálybalépését követően gondoskodjon a megfelelő utca névtáblák elkészítéséről és kihelyezéséről.

Határidő: 2021. december 31.

Felelős: Városellátó Intézmény

1. A Képviselő-testület felhívja a városi főépítészt, hogy az új közterület elnevezését a Rendezési terv következő módosításánál vezesse át.

Határidő: Rendezési tervmódosítás

Felelős: Varga Júlia főépítész

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési, Vagyongazdálkodási és Üzemeltetési iroda
3. Varga Júlia Főépítész
4. Városellátó Intézmény

* - -

**9. A Csongrád, Hársfa u. 65. 2/9. szám alatti önkormányzati garzonlakás közérdekű lakássá minősítése és bérlőkijelölése**

Bedő Tamás: A bokrosi iskolában tanító, Csengeléről ideköltöző tanítónőnek javasolják közérdekű lakásként odaadni a tankerület kérésére.

19

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

Nagypál Sándor az egészégügyi és szociális bizottság tagja – az elnök távollétében – elmondja, hogy a bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**141/2021. (XI.25.) önkormányzati**

Fjl/507-2/2021.

H a t á r o z a t

Csongrád Városi Önkormányzat Képviselő testülete megtárgyalta „A Csongrád, Hársfa utca 65. 2/9. szám alatti önkormányzati garzonlakás közérdekű lakássá minősítése és bérlőkijelölése” tárgyú előterjesztést, és az alábbi határozatot hozza:

A 6640 Csongrád, Hársfa utca 65. 2/9. szám alatti lakást közérdekű bérlakássá nyilvánítja, és 2021. december 1. napjától kezdődően a város területén végzett közérdekű tevékenysége fennállásáig pályázat nélkül bérbe adja Csáki Klaudia, 6765 Csengele, Tanya 109. sz. alatti lakos részére.

A Képviselő testület felkéri a polgármestert a lakásbérleti szerződés megkötésére.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

* - -

20

**11. Tájékoztatás a lejárt határidejű határozatok végrehajtásáról**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, a bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

**142/2021. (XI.25.) önkormányzati**

Önk/102-7/2021.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a ***2021.******október 28-ai*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

- - -

A Képviselő-testület ezt követően zárt ülésen folytatja munkáját, az ott hozott ***143-147/2021.(XI. 25.) önkormányzati határozatok*** a következők:

* - -

**143/2021.(XI. 25.) önkormányzati**

Szo/724-14/2021.

**H a t á r o z a t**

Csongrád Városi Önkormányzat Képviselő-testülete **Horzse Tamás** lakhatást biztosító épület kivitelezéséhez nyújtandó - vissza nem térítendő támogatás megállapítása iránti kérelem visszautasítása miatti fellebbezését elutasítja, **Csongrád Városi Önkormányzat polgármestere Szo/724-12/2021 számú határozatát**

**helybenhagyja.**

Ezen határozat ellen a döntés közlésétől számított 30 napon belül – a jogsérelem megjelölésével és az annak alapjául szolgáló tények, illetve azok bizonyítékai

21

előadásával- a Szegedi Törvényszékhez címzett, de Csongrád Városi Önkormányzat Képviselő-testületénél előterjesztett keresettel lehet élni.

Erről jegyzőkönyvi kivonaton értesítést kapnak:

1. A Képviselő-testület tagjai
2. Szociális és Lakásügyi Csoport és általa:
3. érintett

* - -

**144/2021.(XI. 25.)önkormányzati**

Fjl/531-3/2021.

**H a t á r o z a t**

Csongrád Városi Önkormányzat Képviselő testülete megtárgyalta a „Vételi kérelem a csongrádi 4662/1 hrsz-ú önkormányzati ingatlanra” tárgyú előterjesztést, és az alábbi határozatot hozza.

1. A Képviselő testület a Csongrád Városi Önkormányzat tulajdonát képező csongrádi 84662/1 hrsz-ú, „kivett töltés” megjelölésű, 1731 m2 területű ingatlant – az ATIVIZIG ez irányú hozzájárulásával – forgalomképes ingatlanná minősíti, művelési ágát „kivett beépítetlen terület” megjelölésre változtatja.

A Képviselő testület felkéri a polgármestert az ingatlan átminősítése érdekében szükséges intézkedések megtételére.

Felelős: Bedő Tamás polgármester

Határidő: azonnal

2. A Képviselő testület a sikeres ingatlan átminősítési eljárás feltételével az 1. pontban megjelölt ingatlant – a Városgazdasági, Ügyrendi és Összeférhetetlenségi Bizottság pályázat és árverés alóli mentesítő határozata alapján – kijelöli értékesítésre a tárgyi területtel szomszédos, Csongrád, Szentesi út 3 – 15. szám alatti és Sport utcai ingatlanok tulajdonosai részére az alábbi feltételekkel:

* Az ingatlan vételára 1000 Ft/m2 + ÁFA, melyet a vevők tulajdoni hányadaik arányában, a szerződés megkötésével egy időben kötelesek megfizetni az önkormányzat részére.
* A vevők költsége és kötelezettsége az ingatlan használati megosztásának földmérő mérnökkel történő elkészíttetése.

A képviselő testület felhatalmazza a polgármestert a fenti feltételek figyelembevételével az adásvételi szerződés megkötésére.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. érintettek

22

* - -

**145/2021.(XI. 25.)önkormányzati**

Önk/141-4/2021.

**H a t á r o z a t**

Csongrád Városi Önkormányzat Képviselő-testülete - a 2020. évben beérkezett javaslatok alapján - **2021. évben** „**Év családja”** kitüntető címet adományoz

**Zay Krisztián** ésfelesége **Berkes Ilona Családja részére**

**Berkes Ilona** Csongrádon született, itt végezte el általános és középiskolai tanulmányait, jelenleg is szülővárosában él férjével és két kisfiával. 1999-ben szerezte meg első diplomáját matematika tanári szakon, azóta dolgozik pedagógusként a Sághy Mihály Ipari Szakközépiskola és Szakmunkásképző Intézetben és tanít matematikát, közgazdász-tanárként vesz részt a technikusi képzésben, valamint osztályfőnöki teendőket is ellát, 2014. szeptember óta a Batsányi János Gimnázium 8.F. osztályában tanít orosz nyelvet.

Berkes Ilona és Zay Krisztián 2007-ben házasodott össze. A férj is Csongrádon talált munkát és a család mellett, esti tagozaton szerzett gépészmérnöki diplomát a kecskeméti GAMF-on.

2008-ban született meg első gyermekük Zay Endre, Down Szindrómával. Nagyon megijedtek, de örömmel fogadták a kis jövevényt, aki egészen megváltoztatta az életüket és látásmódjukat. Ettől kezdve vált fontossá számukra a térségben működő civilszervezetekben vállalt tevékenység, a sérült gyermekek családjainak segítése több szervezet aktív tagjaként.

A **Gyermekoltalmazó Családok Egyesületének** 2008. óta tagja, 2009 óta alelnöke, ahol a feladatok közé tartozik a pályázatok elkészítése, koordinálása, beszámolók készítése, a szülősegítő szolgáltatások pályázatának megírása, pályázati programok lebonyolítása, szakmai beszámoló készítése.

**Ökotárs alapítvány:** Civil érdekérvényesítés 2009 program megvalósításában.

Részvétel a Csongrádi Templom utcai „Delfin” Óvoda Mini Könyvtárának létrehozásában és könyvekkel való feltöltésében.

2009-2012 között évente szervezett és koordinált Korai fejlesztő táborokat.

2010-2013 között vezette a **Felhőcsikó** Egyesület Szülő csoportját, melynek feladata Csongrád és Szentes térségében élő fogyatékkal élő gyermeket nevelő családok összefogása, számukra hasznos pályázatok írása, pályázati programok megvalósítása és beszámoló készítése.

Az édesanya két éves gyed után tért vissza tanítani. Az akkori intézményvezetés felkérte, hogy a tanítás mellett folytasson pályázatírói tevékenységet és lássa el a jegyzői feladatokat a moduláris szakmai vizsgákon. Így vett részt több „Határtalanul” pályázat,

23

valamint a Tempus Közalapítvány által támogatott pályázatok megírásában, lebonyolításában és elszámolásában.

2011 augusztusában kérték fel tagintézmény vezető-helyettesi feladatok ellátására.

2013-ban született meg második gyermekük, Zétény, aki még jobban megerősítette azt a gondolkodásmódjukat, amit Endre hozott el a házaspárnak. Az édesapa, Krisztián közben kitanulta a villanyszerelői szakmát is. Munkahelyének segítségével lehetőségük volt a Bökényi Napraforgó Óvoda tevékenységét támogatni, akik szívvel, lélekkel foglalkoztak mindkét gyermekükkel.

Krisztián közbenjárásával sikerült akkori munkahelyének vezetőjét összehozni a Rejtett Kincsek Down Egyesület elnökével, így tudtak segíteni a budapesti Csodavár épületének elkészülésében.

A fiúk ma már általános iskolások, így próbálnak aktívan részt venni a szülői munkaközösség életében is.

A mindennapos munka és az egyesületi feladatok mellett, igyekeznek gyermekeiket szeretetben, egészségben, ökotudatosan nevelni.

A családot az áldozatkészsége, a másokért való tenni akarás teszi méltóvá a kitüntetésre.

A Képviselő-testület felkéri a polgármestert, hogy a 2021. december 16. napján tartandó ünnepi testületi ülésen a kitüntető címet adja át a kitüntetett család részére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. a kitüntetett

* - -

**146/2021.(XI. 25.)önkormányzati**

Önk/141-4/2021.

**H a t á r o z a t**

Csongrád Városi Önkormányzat Képviselő-testülete „A helyi kitüntető cím, valamint díjak alapításáról és adományozásáról” szóló 20/2013. (XI.23.) önkormányzati rendelet alapján **2021. évben** **„Év családja”** kitüntető címet adományoz

**Kecskés László** és **felesége, Kecskés-Szabó Gabriella**

**Családja részére**

Kecskés László és felesége Kecskés-Szabó Gabriella 2014-ben költözött Csongrádra. Három gyermekük: Vendel László, Emília és Kincső. A városba költözésük első évében elindították a Vitalitás családi műhelyt, amely ma Vitalitásért és Fiatalokért Egyesület (Vi-Fi) néven működik Gabriella vezetésével.

24

A csoporttal több városi jelentőségű programot, projektet valósítottak meg. Ilyen például a Nagytemplom mellett található „lakatfa" létrehozása, vagy a Csongrád-alsó kisállomás többszöri felújítása. Meg kell említeni a városi szemétszedő akciókat, a családi és gyermekprogramok szervezését, vagy az azokon való aktív szerepvállalást. Hozzájuk kapcsolódik a Házasság Hete programsorozat csongrádi rendezvényeinek rendszeres szervezése, lebonyolítása. Sok egyéb tevékenység fűződik a nevükhöz, mint pl. a „Mini City" játék, illetve a „Csongrád-fin" kalandjáték szervezése, az ifjúsági tréningek, tiszai kenutúrák lebonyolítása, a városi DÖK működésének fejlesztése. Munkájuk egyik fontos része az ifjúsági önkéntesség kultúrájának népszerűsítése a városban.

Gabriella az „EGYBEKÖT - A helyi identitás és kohézió erősítése Csongrádon" című önkormányzati projekt első szakmai vezetőjeként megvalósított sikeres közösségépítő tevékenysége a pályáztató szervezet figyelmét is felkeltette.

László a helyi katolikus egyházközség hitoktatója és aktív tagja, jelentős szerepet vállal az egyházközségi programok szervezésében, lebonyolításában, elősegíti a közösség fejlődését nemcsak a plébánián, hanem a Nagyboldogasszony Katolikus Általános Iskolában és más csongrádi iskolában is. Sokféle egyházzenei tevékenységét sokan ismerhetik a városban, különösen a Nagyboldogasszony ifjúsági keresztény könnyűzenei zenekar vezetőjeként és alkalmanként kántorként hallhatjuk, láthatjuk munkálkodását. Ezen felül rendszeresen részt vállal a Szeged-Csanádi Egyházmegye hittanos és ifjúsági programjainak lebonyolításában, melyért az Egyházmegye vezetése 2020. augusztusában „Pro Catechesi" elismerésben részesítette.

A házaspár részt vesz a plébánia családos közösségének szervezésében is, illetve a plébániai jegyeskurzusok lebonyolításában.

Vendel fiuk, a Nagyboldogasszony Katolikus Általános Iskola 2.a osztályos tanulója, nemrégiben a Csongrád járási mesemondó versenyen 1. helyezést ért el.

Mind családi életük, gyermekvállalásuk, mind a város lakóit segítő példamutató és önzetlen tevékenységeik okán javaslom ezt a családot az Év családja elismerésre.

A Képviselő-testület felkéri a polgármestert, hogy a 2021. december 16. napján tartandó ünnepi testületi ülésen a kitüntető címet adja át Kecskés László és Kecskés-Szabó Gabriella családja részére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. a kitüntetett

* - -

25

**147/2021.(XI. 25.)önkormányzati**

FJL-421-3/2021

**H a t á r o z a t**

Csongrád Város Önkormányzatának Képviselő-testülete megtárgyalta a *„Kiegészítő működési támogatás és beruházási pénzeszköz biztosítása a Csongrádi Közmű Kft részére”* tárgyú előterjesztést és a következő döntést hozza:

1. A Képviselő-testület a Csongrádi Közmű Szolgáltató Kft. részére 2021. évre max. 11.000.000,-Ft további működési támogatást biztosít a 2021. évben esedékes hiteltőke és kamat megfizetése céljából.
2. Képviselő-testület a Csongrádi Közmű Szolgáltató Kft. részére max. 17.000.000,- +ÁFA fejlesztési pénzeszköz átadásáról dönt azzal, hogy a visszaigényelhető ÁFA összege a 2022. évi önkormányzati támogatás megállapításánál figyelembevételre kerül.
3. A képviselő-testület felkéri a polgármestert, hogy a fenti összegeket az önkormányzat 2021. évi költségvetési rendeletében szerepeltess.

Határidő: 2021. évi IV. negyedéves előirányzat módosítás ideje

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.

Bedő Tamás polgármester az ülést 14:35-kor bezárja.

K.m.f.

dr. Juhász László jegyző távollétében:

Bedő Tamás dr. Barcsi Judit

polgármester aljegyző